
Univerzita Konštantína Filozofa v Nitre (ďalej len „UKF“) ako verejný obstarávateľ v zmysle § 7 ods. 1 písm. d) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) predkladá podľa § 117 v nadväznosti na § 5 ods. 4 tohto zákona 


Výzvu na predloženie cenovej ponuky

1. Názov zákazky: „Realizácia stavebných  prác na oprave rímsy objektu PF UKF v Nitre na Dražovskej 4, Nitra“

2. Identifikácia verejného obstarávateľa: 

Názov: Univerzita Konštantína Filozofa v Nitre 
Sídlo: Tr. A. Hlinku 1, 949 74 Nitra 
IČO: 00157716 
DIČ: 2021246590 
IČ DPH: SK2021246590 
Banka: Štátna pokladnica 
Štatutárny orgán: prof. RNDr. Libor Vozár, CSc., rektor univerzity 

3. Kontaktná osoba: 
Ing. Lucia Kudročová, tel.: +421 37 6408 060, e-mail: lkudrocova@ukf.sk 

4. CPV: 45000000-7 Stavebné práce
              45443000-4 Fasádne práce
       
Predpokladaná hodnota zákazky: 24 350 EUR bez DPH určená na základe rozpočtu projektovej dokumentácie.
              
5. Opis predmetu zákazky: 
5.1. Predmetom zákazky je oprava uvoľnenej a poškodenej rímsy na  fasáde severnej strany objektu PF UKF. Práce sa budú vykonávať vo výškach a počas bežnej prevádzky. 
5.2. Špecifikácia prác je uvedená v Projektovej dokumentácii v prílohe č. 1 predmetnej výzvy a vo Výkaze výmer v prílohe č. 2  predmetnej výzvy.

5.3. Realizácia stavby bude v rozsahu:
5.3.1. Búracie práce;
5.3.2. Montáž tepelnej izolácie;
5.3.3. Montáž obloženia stien;
5.3.4. Montáž opláštenia rímsy z alucobondu

5.4. Postup bude vykonaný v jednom pracovnom kroku pre jeden segment rímsy :
5.4.1. šetrná demontáž jednotlivých časti pôvodnej rímsy, vrátane výplňovej drevoštiepkovej dosky;
5.4.2. priestor za doskami vyplniť novou tepelnou izoláciou. Osadiť nové sendvičové dosky s namontovanými hliníkovými montážnymi profilmi;
5.4.3. nanitovať jednotlivé časti pôvodnej rímsy cez jestvujúce otvory po nitoch;
5.4.4. v spojoch podlepiť pásikmi alucobondu a pretmeliť spoje jednotlivých častí rímsy vysokopružným tmelom. Rímsa bude zároveň v hornej časti zasunutá a pritlačená zasklievacou lištou fasádneho systému
6. Osobitné požiadavky na plnenie:
6.1. Dodávateľ bude zodpovedný za bezpečnosť pri práci svojich pracovníkov, za dodržanie predpisov BOZP a PO pri vykonávaných prácach a za škody spôsobené porušením príslušných predpisov v plnom rozsahu.
6.2. Dodávateľ bude povinný dohodnúť presný termín výkonu prác so zodpovedným zamestnancov objednávateľa príslušného miesta plnenia a po príchode na miesto plnenia sa bezpodmienečne ohlásiť u tohto zodpovedného zamestnanca pred výkonom činností. V opačnom prípade realizovaný výkon činností nebude objednávateľom uznaný.

7. Víťazný uchádzač bude povinný do 3 pracovných dní od doručenia výsledku vyhodnotenia predmetného obstarávania predložiť skeny platných dokumentov:
Osvedčenie o absolvovaní školenia všetkých zamestnancov, ktorí sa budú podieľať na realizácii predmetu zákazky, z predpisov bezpečnosti práce vo výškach a nad voľnou hĺbkou na základe zákona 124/2006 Z.z. podľa § 7 ods. 5  v nadväznosti na vyhlášku č. 147/2013 Z.z. podľa § 3 ods. 1a.
 
8. Miesto realizácie predmetu zákazky: budova PF UKF súpisného čísla 2577 na Dražovskej 4, Nitra
9. Obhliadka miesta realizácie: Verejný obstarávateľ odporúča obhliadku miesta realizácie diela. Obhliadku je možné dohodnúť s kontaktnou osobou Ing. Ľudmila Lampertová, tel.: +421 903 793 889, e-mail: llampertova@ukf.sk v lehote na predkladanie ponúk.

10. Termín realizácie predmetu zákazky: do 6 týždňov od nadobudnutia účinnosti Zmluvy o dielo.

11. Možnosť predloženia ponuky: 
Verejný obstarávateľ neumožňuje rozdeliť predmet zákazky. Uchádzač musí predložiť ponuku na celý predmet zákazky.

12. Typ zmluvy a zmluvné podmienky: 
Zákazka sa bude realizovať na základe Zmluvy o dielo. 

13. Spôsob určenia ceny a platobné podmienky: 
13.1. Cena za celý predmet zákazky bude dohodnutá v zmysle ustanovení zákona NR SR č.18/1996 Z. z. o cenách v znení neskorších predpisov vyhlášky MF SR č. 87/1996 Z. z. v znení neskorších predpisov. 
13.2. Pri určovaní ceny uchádzač vyplní Výkaz výmer, ktorý tvorí  prílohu č. 2 tejto výzvy a Návratku podľa prílohy č. 3 výzvy.
13.3. Cena celkom musí zahŕňať všetky náklady uchádzača spojené s predmetom zákazky opísaných v predmetnej výzve, prílohe č. 1  a č. 2 výzvy a v zmluvných podmienkach Zmluvy o dielo. 
13.4. Verejný obstarávateľ požaduje stanoviť cenu predmetu zákazky v EUR vrátane DPH a prípadne iných zákonom stanovených príplatkov a poplatkov. 
13.5. Pokiaľ uchádzač nie je platcom DPH, výslovne na túto skutočnosť v ponuke písomne upozorní. 
13.6. Lehota splatnosti faktúr je 30 dní odo dňa doručenia. Preddavok neposkytujeme. 

14. Obsah ponuky: 
[bookmark: _GoBack]14.1. Uchádzač musí predložiť správne vyplnenú a podpísanú naskenovanú prílohu  č. 2 výzvy „Výkaz výmer“, ako aj v excel formáte.
14.2. Uchádzač musí predložiť správne vyplnenú a podpísanú naskenovanú prílohu  č. 3 výzvy „Návratka“.
14.3. Uchádzač musí predložiť podpísanú naskenovanú Zmluvu o dielo s vyplnenými identifikačnými údajmi.

15. Uplynutie lehoty na predloženie ponúk: 25.06.2021 do 09:00 hod.

16. Adresa, na ktorú sa majú ponuky doručiť elektronicky: lkudrocova@ukf.sk 

17. Kritériá na hodnotenie ponúk: 
Verejný obstarávateľ bude hodnotiť cenové ponuky podľa najnižšej celkovej ceny v EUR vrátane DPH za predmet zákazky. V prípade, že uchádzač nie je platcom DPH, bude sa hodnotiť cena celkom. 

18. Ďalšie informácie: 
18.1. S úspešným uchádzačom bude uzatvorená Zmluva o dielo.
18.2. Verejný obstarávateľ si vyhradzuje právo neprijať žiadnu ponuku a zrušiť vyhlásené verejné obstarávanie. 







V Nitre, dňa 17.06.2021
                                                                

                                                                                                        Schvaľuje: 
                                                                                                    
                                                                                                                           .......................................
                                                                                                                              Ing. Dagmar Trnáková 
                                                                                                                    vedúca oddelenia obstarávania











Prílohy:
Zmluva o dielo 
Príloha č.1: Projektová dokumentácia
Príloha č.2: Výkaz výmer
Príloha č.3: Návratka



Vybavuje:	Telefón:	E-mail:	Adresa:
Ing. Lucia Kudročová	+421 37 6408 060	lkudrocova@ukf.sk	Trieda Andreja Hlinku 1
oddelenie obstarávania 			949 74, Nitra



Vybavuje:	Telefón:	E-mail:	Adresa:
Ing. Lucia Kudročová	+421 37 6408 060	lkudrocova@ukf.sk	Trieda Andreja Hlinku 1
oddelenie obstarávania 			949 74, Nitra

image1.tiff
UNIVERZITA
KONSTANTINA
FILOZOFA

V NITRE





